
Pielikums 
Izglītības un zinātnes ministrijas
(Datums skatāms laika zīmogā) rīkojumam Nr. 1-2e/26/261

Konkursa “Gada sporta skolotājs” 
NOLIKUMS

[bookmark: OLE_LINK1]1. Konkursa “Gada sporta skolotājs” (turpmāk – konkurss) mērķis – popularizēt sporta skolotāja nozīmi veselīgas un fiziski aktīvas jaunās paaudzes izglītošanas un daudzpusīgas personības attīstības procesā. 

2. Konkursa uzdevumi:
2.1. rosināt sporta skolotāju vēlmi iepazīties ar jaunākajām izglītības aktualitātēm;
2.2. veidot pozitīvu attieksmi pret fiziskajām aktivitātēm un motivēt izglītojamos iesaistīties tajās;
2.3. paaugstināt sporta skolotāja prestižu;
2.4. noteikt profesionālāko sporta skolotāju valstī 2026. gadā.

3. Konkursu organizē Izglītības un zinātnes ministrija.

4. Pieteikumu dalībai konkursā iesniegšana:
4.1. dalībai konkursā izglītības iestādes profesionālākos sporta skolotājus (turpmāk – skolotājs) var pieteikt (turpmāk – pieteicējs): 
4.1.1. vispārējās pamatizglītības, vispārējās vidējās izglītības vai profesionālās vidējās izglītības iestādes un koledžas (turpmāk – izglītības iestāde) direktors vai direktora vietnieks mācību darbā;
4.1.2.  pats skolotājs;
4.2. pieteikumu dalībai konkursā līdz 2026. gada 16. novembrim iesniedz elektroniski, nosūtot to uz elektroniskā pasta adresi: sports@izm.gov.lv, izmantojot pieteikuma anketu (1. pielikums) (turpmāk – pieteikums) un aizpildot Datu subjekta piekrišanas anketu (2. pielikums). Pieteikumā norāda šādu informāciju:
4.2.1. informāciju par pieteicēju – vārds, uzvārds, ieņemamais amats, kontakttālruņa numurs, e-pasta adrese (aizpilda pieteicējs);
4.2.2. informāciju par skolotāju – vārds, uzvārds, izglītības iestāde, kuru pārstāv skolotājs, e-pasta adrese, īss skolotāja pieteikšanas dalībai konkursā motivācijas apraksts (līdz 500 rakstu zīmēm) (aizpilda pieteicējs);
4.2.3. skolotāja dzīves gājuma aprakstu (CV), ietverot profesionālās darbības aprakstu (aizpilda skolotājs):
4.2.3.1. vārds, uzvārds, kontakttālruņa numurs, e–pasta adrese;
4.2.3.2. izglītība (izglītības iestāde, iegūtā kvalifikācija);
4.2.3.3. papildizglītība, tai skaitā skolotāja profesionālā pilnveide (2024. –2026. gadā);
4.2.3.4. darba pieredze (izglītības iestāde, periods);
4.2.3.5. darbība metodiskajās apvienībās (skolas, pilsētas/novada, valsts mērogā) (2024.–2026.gadā); 
4.2.3.6. pieredzes tālāknodošana (2024. – 2026. gadā);
4.2.3.7. organizētās ārpusstundas un ārpusskolas fiziskās aktivitātes (2024.–2026.gadā);
4.2.3.8. dalība fizisko aktivitāšu veicinošos projektos (skolas, pilsētas/novada, valsts mērogā) (2024. – 2026.gadā);
4.3. pieteikumam pievieno saiti uz pieteikuma iesniedzēja izvēlētā pieejamā resursā ievietota skolotāja video pieteikumu (3-5 minūšu garumā), kurā skolotājs iepazīstina ar savu profesionālo darbību izglītības iestādē, pielietotām metodēm skolēnu motivēšanai fiziskajām aktivitātēm;
4.4. pieteikumu un skolotāja aizpildītu Datu subjekta piekrišanas anketu  normatīvajos aktos noteiktajā kārtībā paraksta ar drošu elektronisko parakstu. 
		
		5. Konkursa vērtēšanas komisija izskata šā nolikuma 4. punktā noteiktajā kārtībā iesniegtos pieteikumus un izvērtē tos atbilstoši šā nolikuma 3. pielikumā noteiktajiem kritērijiem. Pieteikumi, kas neatbilst šā nolikuma 4. punktā noteiktajām prasībām, netiek izskatīti.
		
6. Konkursa vērtēšanas kārtība:
6.1. konkursa vērtēšanas komisija izskata katru pieteikumu, piešķirot punktus saskaņā ar šā nolikuma 3. pielikumā noteiktajiem konkursa vērtēšanas kritērijiem. Punkti tiek summēti un tiek noteikti trīs konkursa dalībnieki ar lielāko punktu skaitu, no kuriem konkursa dalībnieks ar lielāko punktu skaitu saņem pasākuma “Trīs zvaigžņu balva sportā 2026” organizatoru dāvātu piemiņas balvu nominācijā “Gada sporta skolotājs”; 
6.2. vienāda punktu skaita gadījumā noteicošais ir konkursa vērtēšanas komisijas priekšsēdētāja viedoklis.

[bookmark: OLE_LINK3]	7. Konkursa uzvarētājs:
	7.1. saņem pasākuma “Trīs zvaigžņu balva sportā 2026” organizatoru dāvātu piemiņas balvu nominācijā “Gada sporta skolotājs”, kas tiek pasniegta pasākuma “Trīs Zvaigžņu balva sportā 2026” apbalvošanas pasākumā (turpmāk – apbalvošanas pasākums);
	7.2. apņemas iesaistīties Izglītības un zinātnes ministrijas un tās padotības iestāžu rīkotajos tematiski atbilstošajos pasākumos. 

	8. Pieteikumus un  Datu subjekta piekrišanas anketas, kas saņemtas šā nolikuma 4.2. apakšpunktā noteiktajā kārtībā, Izglītības un zinātnes ministrija glabā vienu gadu no apbalvošanas pasākuma dienas. Pēc glabāšanas termiņa beigām minētos dokumentus iznīcina.
